এ মামলায় সহায়তাকারী বাংলাদেশের আইনজীবী এ্যাডভোকেট এসএম আব্রাহাম লিংকন বলেন, বিচারের রায় বিলম্বিত করা হতাশা ব্যঞ্জক। বিলম্বিত বিচার ন্যায় বিচার প্রাপ্তির প্রধান অন্তরায়। শুধুমাত্র আসামির অসুস্থ্যতার কারণ দেখিয়ে এর আগে ৪ মাস আদালতের কার্যক্রম পেছান হয়। এখন আবার আইনজীবী অসুস্থ। তাই তিন মাস আদালত মুলতবি। এটা দুঃখজনক। তবে আদালতের যুক্তিযুক্ত কারণ থাকলে ভিন্ন কথা। তিনি আরো বলেন, ভারত সরকার পুন:বিচার কার্যক্রম শুরু করেই স্বীকার করে নিয়েছে প্রথম দফায় অনুষ্ঠিত ফেলানী হত্যার রায় সঠিক হয়নি। সে রায়ে অবিচার সাধিত হয়েছিল। পুন:বিচার ফেলানীর পরিবার তথা বাংলাদেশ নাগরিকের হত্যার ন্যায় বিচার পাবার পথ প্রশস্ত করেছে। কারণ ইতিপূর্বে দেয়া তথ্য উপাত্ত্ব এবং সাক্ষ্য সব কিছুই ন্যায় বিচার পাবার অনুকুলে। বিএসএফের হাবিলদার অমিয় ঘোষ আত্মস্বীকৃত খুনি।